# Frister og årshjul

Et søknadsår regnes fra søknadsskjemaet åpner til svarbrevene er sendt ut.

Alle søkere er pliktig til å sette seg inn i kravene til gjeldene *Bestemmelser om tilskudd til anlegg for idrett og fysisk aktivitet*. Link til bestemmelsene: <https://www.regjeringen.no/no/dokumenter/bestemmelser-om-tilskudd-til-anlegg-for-idrett-og-fysisk-aktivitet-2023-v-0732-b/id2984778/>

Søkere kan ta kontakt med Hanna Thommessen ([hanna.thommessen@bym.oslo.kommune.no](mailto:hanna.thommessen@bym.oslo.kommune.no)) ved behov for veiledning eller hjelp med søknad.

**Relevante frister og viktige datoer:**

|  |  |  |
| --- | --- | --- |
| Dato | Hva skjer? | Informasjon |
| Midten av juni | **Ny søknadsrunde åpner** | Søknadsskjemaet åpner normalt i midten av juni. Link til søknadsskjema: <https://anleggsregisteret.no/anlegg-for-idrett-og-fysisk-aktivitet/send-inn-soknad/>. |
| Midten av juni | Årets bestemmelser publiseres | Nye og fornyete søknader skal alltid forholde seg til de gjeldene (nyeste) bestemmelsene. |
| 15. november | Frist for å sende inn følgende til Kultur- og likestillingsdepartementet (departementet):   * Søknad om godkjennelse av status som interkommunalt anlegg (anlegg hvor flere kommuner går sammen og bygger og drifter idrettsanlegg sammen). * Søknad om vurdering av maksimalt søknadsbeløp for enkelte anleggstyper jf. pkt. 2.6. * Søknad om dispensasjon fra vilkår eller kriterier der dispensasjonsadgang er spesifisert. | Denne fristen er ikke relevant for alle søkere, kun i tilfellene nevnt i kolonnen til venstre.  Dispensasjonssøknader erstatter ikke spillemiddelsøknaden. Spillemiddelsøknaden skal sendes inn som vanlig i tillegg. |
| 1. januar | **Søknadsfrist for søknadsrunden 2023-2024** | Vi ønsker at søkere etterstreber å sende inn søknader innen 1. januar 2024. Søknadsskjemaet stenger 15. januar, så det er absolutt siste frist for å sende inn søknad. Søknader som sendes inn etter 15. januar avvises. |
| Ca. 10 desember | Frist for å få utbetalt spillemidler inneværende år (for søkere som allerede er tildelt midler). | Kommunen setter en såpass tidlig frist for å sikre at alle midlene blir utbetalt inneværende år. Det er mye ferie og ligende siste halvdel av desember. |
| 15. april | Frist for å ferdigbehandle spillemiddelsøknadene | Alle søknader må være ferdigbehandlet av Oslo kommune, og Oslo kommune sender oversikt over innkomne søknader og totale søknadsbeløp til departementet.  **Hvis søkere ettersender dokumentasjon må det skje i god tid før denne datoen.** |
| Medio mai | Departementet publiserer rammebeløpene til fylkene | Oslo kommune fordeler rammebeløpet på godkjente søknader og lager en prioriteringsliste. |
| 30. juni | Frist for å få utbetalt spillemidler før sommerferien (for prosjekter som er tildlet midler). | Grunnet ferieavvikling utbetales det normalt ikke spillemidler i juli. |
| Innen 15. juli | Alle søkere skal ha mottatt svar på søknadene sine. | Innen denne datoen skal prioriteringslisten være vedtatt av byråd for kultur, idrett og frivillighet, og alle søkere få svar på om de er tildelt midler, og hvor mye.  Ingen spillemidler kan utbetales før man har mottatt dette brevet. |
| I løpet av to år etter dato på tildelingsbrev | Frist for å anmode utbetaling av spillemidlene. | Spillemidlene skal anmodes utbetalt i løpet av to år etter man mottok tilsagnsbrev. Spillemidler som ikke anmodes utbetalt før fristen inndras. Det er mulig å søke om utsatt frist i helt spesielle tilfeller.  Spillemidlene utbetales når anlegget er ferdigstilt og regnskapet er godkjent. Se eget dokument for krav til regnskapet.  Det kan søkes om delutbetaling på inntil 85% av tildelt beløp når prosjektet er godt i gang. Hvor mye man får utbetalt om gangen er avhengig av status på prosjektet. Mer info vil stå i tildelingsbrevet. |